অক্ষয়-পরেশ-সুনীলকে নিয়ে ‘হেরা ফেরি ৩’ শুটিং,আইপিএল-এ টিজার

ওয়েব ডেস্ক: সুনীল শেট্টি জানিয়েছেন যে সমস্ত জল্পনার অবসান শেষ করে ‘হেরা ফেরি ৩’ এর টিজার(Hera Pheri 3 teaser) ইতিমধ্যেই শুটিং হয়ে গিয়েছে। জনপ্রিয় এই বলিউড ছবির তৃতীয় পর্বের জন্য দর্শকরা অধীর আগ্রহে অপেক্ষা করছেন। কবে কোথায় তা দেখা যাবে সে বিষয়ে সুনীল জানিয়েছেন, ‘আমরা শুটিং শুরু করে দিয়েছি এবং টিজার শ্যুট করে ফেলেছি, আশা করছি আইপিএলে(IPL)র সময় মুক্তি পাবে। আমরা সকলেই যথেষ্ট উত্তেজিত। এছাড়াও আমরা আগের দুটি ছবিতে যারা কাজ করেছিলাম এই ছবি তো তারাই কাজ করছি। তবে গল্পটা একেবারেই নতুন হবে।’

আরও পড়ুন:এবার বিনোদনেও ট্রাম্পের শুল্ক-কাঁটা! বিপাকে বলিউড

অক্ষয় কুমার(Akshay Kumar),পরেশ রাওয়াল(Paresh Rawal) এবং সুনীল শেট্টি(Sunil Setti)কে স্ক্রিন শেয়ার করতে দেখা যাবে এই ছবিতে। ছবিটি পরিচালনা করছেন প্রিয়দর্শন(Director Priyadarshan)।
প্রিয় পরিচালক প্রিয়দর্শন সম্প্রীতি সংবাদ মাধ্যমকে বলেছিলেন, তার কাছে তৃতীয় পর্বের এই কাজ যথেষ্ট চ্যালেঞ্জিং। কারণ দর্শকদের মধ্যে বহুদিনের প্রত্যাশা জমা হয়েছে। সময়ের সঙ্গে সঙ্গে চরিত্রগুলো বদলে গেছে কাজেই বিশ্বাসযোগ্য করে সেগুলোকে দর্শকদের কাছে তুলে ধরতে হবে।

প্রসঙ্গত দুই হাজার সালে মুক্তি পাওয়া ‘হেরাফেরি’ ফ্রাঞ্চাইজির(Hera Feri Franchaisee) প্রথম ছবির সাফল্যের পর দর্শকদের মনে অক্ষয়-সুনীল-পরেশ ত্রয়ী স্থায়ীভাবে জায়গা করে নিয়েছে। এরপর ২০০৬ সালে এই তিনজনকে ‘ফির হেরা ফেরি’ দর্শকরা ফিরে পেয়েছিল। তারপর ২০ বছর হয়ে গেল। বিভিন্ন সময় এই ছবি নিয়ে নানান জল্পনা সামনে এসেছে। মাঝে শোনা গিয়েছিল অক্ষয় কুমার এই ফ্রাঞ্চাইজিতে অভিনয় করবেন না।